**NÁRODNÁ RADA SLOVENSKEJ REPUBLIKY**

VI. volebné obdobie

**Návrh**

**zákon**

z ... 2015,

**ktorým sa mení a dopĺňa zákon č. 282/2002 Z. z., ktorým sa upravujú niektoré podmienky držania psov v znení zákona č. 102/2010 Z. z. a ktorým sa mení a dopĺňa zákon č. 39/2007 Z. z. o veterinárnej starostlivosti v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 282/2002 Z. z., ktorým sa upravujú niektoré podmienky držania psov v znení zákona č. 102/2010 Z. z. sa mení a dopĺňa takto:

1. § 2 sa dopĺňa písmenom d), ktoré znie:

„f) registrovaný chov psov je chov jedného a viacerých psov v chovných zariadeniach5a) na účely ich rozmnožovania a predaja okrem chovných zariadení registrovaných chovateľskými zväzmi.“.“.

Poznámka pod čiarkou k odkazu 5a znie:

„5a) § 2 písm. d) vyhlášky Ministerstva pôdohospodárstva SR č. 123/2007 Z. z. o podrobnostiach o ochrane spoločenských zvierat a o požiadavkách na karanténne stanice a útulky pre zvieratá.“.

1. Za § 3 sa vkladá nový §3a, ktorý vrátane nadpisu znie:

„**§ 3a**

**Registrovaný chov psov**

(1) Registrovaný chov psov môže byť realizovaný iba v chovných zariadeniach spĺňajúcich podmienky podľa osobitného predpisu5b).

(2) Zriaďovateľ registrovaného chovu psov (ďalej len „zriaďovateľ“) je osoba, ktorá je majiteľom alebo držiteľom jedného alebo viacerých psov určených na rozmnožovanie a predaj.

(3) Zriaďovateľ je povinný ohlásiť zriadenie registrovaného chovu psov príslušnému orgánu podľa osobitného predpisu2) do 30 dní odo dňa kedy nadobudol jedného alebo viacerých psov určených na rozmnožovanie a predaj.

(4) Zriaďovateľ je povinný psa určeného na rozmnožovanie držaného v registrovanom chove psov nezameniteľne označiť a identifikovať podľa osobitného predpisu5c).

(5) Chov psov v registrovanom chove psov musí spĺňať všetky požiadavky na ochranu spoločenských zvierat a psov stanovené osobitným predpisom5d) .

(6) Zriaďovateľ registrovaného chovu zvierat je povinný zabezpečiť, aby psy držané za účelom rozmnožovania boli veterinárne ošetrené aspoň jedenkrát za rok a po každej ukončenej gravidite. Zriaďovateľ registrovaného chovu zvierat je ďalej povinný zabezpečiť, aby k prvému spáreniu psa držaného za účelom rozmnožovania smerujúcemu k narodeniu novej generácie psov nedošlo skôr ako v druhom roku veku tohto psa a aby spárenie smerujúce k narodeniu novej generácie zvierat u jednej samice psa bolo realizované maximálne trikrát v priebehu dvoch rokov.“.

Poznámky pod čiarou k odkazom 5b, 5c a 5d znejú:

„5b) § 2 ods. 2 písm. d) vyhlášky Ministerstva pôdohospodárstva SR č. 123/2007 Z. z. o podrobnostiach o ochrane spoločenských zvierat a o požiadavkách na karanténne stanice a útulky pre zvieratá.

5c) § 19 zákona č. 39/2007 Z. z. o veterinárnej starostlivosti v znení neskorších predpisov.

5d) § 22 zákona č. 39/2007 Z. z. o veterinárnej starostlivosti v znení neskorších predpisov a § 3 a § 4 vyhlášky Ministerstva pôdohospodárstva SR č. 123/2007 Z. z. o podrobnostiach o ochrane spoločenských zvierat a o požiadavkách na karanténne stanice a útulky pre zvieratá.“.

1. Za § 8 sa vkladá nový §8a, ktorý vrátane nadpisu znie:

„**§ 8a**

**Prechodné ustanovenia k úpravám účinným od 1. januára 2016**

Zriaďovateľ registrovaného chovu psov, ktorý ku dňu účinnosti tohto zákona vlastní jedného alebo viacerých psov určených na rozmnožovanie a predaj je povinný ohlásiť takýchto chov psov príslušnému orgánu do 1. septembra 2015.“.

**Čl. II**

Zákon č. 39/2007 Z. z. o veterinárnej starostlivosti v znení zákona č. 99/2008 Z. z., zákona č. 274/2009 Z. z., zákona č. 299/2009 Z. z., zákona č. 391/2009 Z. z., zákona č. 342/2011 Z. z., zákona č. 242/2012 Z. z., zákona č. 42/2013 Z. z., zákona č. 145/2013 Z. z., zákona č. 387/2013 Z. z., zákona č. 101/2014 Z. z. a zákona č. 204/2014 Z. z. sa mení a dopĺňa takto:

1. V § 6 ods. 2 sa za písmeno k) vkladá nové písmeno l), ktoré znie:

„l) vedie zoznam registrovaných chovov psov podľa osobitného predpisu32b),“.

Doterajšie písmená l) až au) sa označujú ako k) až av).

Poznámka pod čiarou k odkazu 32b znie:

„32b) § 3a zákona č. 282/2002 Z. z. ktorým sa upravujú niektoré podmienky držania psov.“.

1. V § 8 ods. 3 sa za písmeno ae) vkladá nové písmeno af), ktoré znie:

„af) kontroluje splnenie podmienok ochrany zvierat v registrovanom chove psov v zmysle osobitného predpisu78ca) a rozhoduje o zrušení registrovaného chovu psov.“.

Doterajšie písmená af) až ai) sa označujú ako písmená ag) až aj).

Poznámka pod čiarou k odkazu 78ca znie:

„78ca) § 3a zákona č. 282/2002 Z. z., ktorým sa upravujú niektoré podmienky držania psov v znení zákona č. 102/2010 Z. z.“.

1. V § 22 ods. 3 sa za písmeno i) vkladá nové písmeno j), ktoré znie:

„j) chovať psy za účelom rozmnožovania a predaja mimo registrovaného chovu psov v zmysle osobitného predpisu78d)“.

Doterajšie písmená j) až n) sa označujú ako písmená k) až o).

1. V § 48 ods. 1 sa za písmeno f) vkladá nové písmeno g), ktoré znie

„g) neohlási registrovaný chov psov v zmysle osobitného predpisu78ca).“.

1. V § 48 ods. 2 sa za písmeno c) sa vkladá nové písmeno d), ktoré znie:

„d) chová jedného a viacerých psov určených na rozmnožovanie a predaj mimo chovného zariadenia v registrovanom chove psov podľa osobitného predpisu78ca) alebo mimo chovného zariadenia registrovaného chovateľským zväzom,“.

Doterajšie písmená d) až s) sa označujú ako písmená e) až t).

**Čl. III**

Tento zákon nadobúda účinnosť 1. januára 2016.